Document ID: 32013R0253

Title and Content:
ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 253/2013 ΤΗΣ ΕΠΙΤΡΟΠΉΣ της 15ης Ιανουαρίου 2013 για την τροποποίηση του παραρτήματος ΙΙ του κανονισμού (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου όσον αφορά τις προσαρμογές μετά την αναθεώρηση της Διεθνούς Τυποποιημένης Ταξινόμησης Εκπαίδευσης (ISCED) σε σχέση με τις μεταβλητές και τις κατανομές που πρέπει να υποβάλλονται (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου, της 6ης Ιουλίου 2011, σχετικά με τις ευρωπαϊκές στατιστικές στον τομέα του τουρισμού και την κατάργηση της οδηγίας 95/57/ΕΚ του Συμβουλίου (1), και ιδίως το άρθρο 3 παράγραφος 2, Εκτιμώντας τα ακόλουθα: (1) Η καθιέρωση ενός επικαιροποιημένου συστήματος ταξινόμησης έχει καίρια σημασία για τις συνεχιζόμενες προσπάθειες της Επιτροπής να διατηρήσει την καταλληλότητα των ευρωπαϊκών στατιστικών, λαμβάνοντας υπόψη τις εξελίξεις και τις αλλαγές στον τομέα της εκπαίδευσης. (2) Ο Εκπαιδευτικός, Επιστημονικός και Πολιτιστικός Οργανισμός των Ηνωμένων Εθνών (UNESCO) αναθεώρησε την έκδοση της Διεθνούς Τυποποιημένης Ταξινόμησης Εκπαίδευσης (ISCED) που χρησιμοποιούνταν μέχρι σήμερα (ISCED 1997) προκειμένου να διασφαλίσει ότι συμβαδίζει με τις εξελίξεις στις πολιτικές και στις δομές της εκπαίδευσης και της κατάρτισης. (3) Κατά συνέπεια, θα πρέπει να τροποποιηθεί αναλόγως το παράρτημα II του κανονισμού (ΕΕ) αριθ. 692/2011, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα II του κανονισμού (ΕΕ) αριθ. 692/2011 τροποποιείται ως εξής: 1) Το τμήμα 1 τροποποιείται ως εξής: α) στη στήλη «Κοινωνικοδημογραφικές κατανομές», στο μέρος Α, η καταχώριση «3. [προαιρετικό] Επίπεδο εκπαίδευσης» αντικαθίσταται από την καταχώριση «3. [προαιρετικό] Μορφωτικό επίπεδο»· β) στη στήλη «Κοινωνικοδημογραφικές κατανομές», στο μέρος Β, η καταχώριση «3. [προαιρετικό] Επίπεδο εκπαίδευσης» αντικαθίσταται από την καταχώριση «3. [προαιρετικό] Μορφωτικό επίπεδο»· γ) στο σημείο 3 του μέρους Γ, η καταχώριση «Επίπεδο εκπαίδευσης: χαμηλό (ISCED 0, 1 ή 2), μεσαίο (ISCED 3 ή 4), υψηλό (ISCED 5 ή 6)» αντικαθίσταται από την καταχώριση: «Μορφωτικό επίπεδο: το πολύ κατώτερη δευτεροβάθμια εκπαίδευση, ανώτερη δευτεροβάθμια και μεταδευτεροβάθμια (μη τριτοβάθμια) εκπαίδευση, τριτοβάθμια εκπαίδευση.». 2) Το τμήμα 2 μέρος Α τροποποιείται ως εξής: α) στη στήλη «Μεταβλητές», στη σειρά 23, η καταχώριση «[προαιρετικό] Χαρακτηριστικά του επισκέπτη: επίπεδο εκπαίδευσης» αντικαθίσταται από την καταχώριση «[προαιρετικό] Χαρακτηριστικά του επισκέπτη: μορφωτικό επίπεδο»· β) στη στήλη «Κατηγορίες προς διαβίβαση», στη σειρά 23, οι καταχωρίσεις «α) Χαμηλό (ISCED 0, 1 ή 2)», «β) Μεσαίο (ISCED 3 ή 4)» και «γ) Υψηλό (ISCED 5 ή 6)» αντικαθίστανται από το ακόλουθο κείμενο: «α) Το πολύ κατώτερη δευτεροβάθμια εκπαίδευση β) Ανώτερη δευτεροβάθμια και μεταδευτεροβάθμια (μη τριτοβάθμια) εκπαίδευση γ) Τριτοβάθμια εκπαίδευση». 3) Το τμήμα 3 τροποποιείται ως εξής: α) στη στήλη «[προαιρετικό] Κοινωνικοδημογραφικές κατανομές», μέρος Α, η καταχώριση «3. Επίπεδο εκπαίδευσης» αντικαθίσταται από την καταχώριση «3. Μορφωτικό επίπεδο»· β) στη στήλη «[προαιρετικό] Κοινωνικοδημογραφικές κατανομές», μέρος Β, η καταχώριση «3. Επίπεδο εκπαίδευσης» αντικαθίσταται από την καταχώριση «3. Μορφωτικό επίπεδο». Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2014. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Ιανουαρίου 2013.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 1700
668
2059
4256

EuroVoc IDs (Expanded): 1700
668
2059
4256

Dataset Source: meu

Split: test